proxectonos/corpus_dominio_legal_administrativo_tmp huggingface dataset:
PADRÓN DAS TAXAS POLO SERVIZO DE MATADOIROS, LONXAS E MERCADOS.
ADMINISTRACIÓN LOCAL — Municipal — Caldas de Reis (Outros documentos, notificacións e informacións públicas, 19/06/2015)

Por non presentarse reclamacións nin suxerencias fronte a Resolución da Alcaldía de data 20 de Abril de 2015, relativa a aprobación provisional dos padróns correspondentes as “Taxas polo servicio de matadoiros, lonxas e mercados”, “Taxa por licencias de autotaxis e demais vehículos de aluguer”, “Taxa po r entrada de vehículos a través das beiravías e reservas de vía pública para aparcamento exclusivo, parada de vehículos, carga e descarga de mercaderías de calquera clase”, “Taxa por ocupación de terreos deuso público por tendidos, tuberías e galerías para as conduccións de enerxía eléctrica, auga, gas…, que se establecen sobre vías públicas ou outros terreos de dominio público municipal ou voen sobre os mesmos” correspondentes ó ano 2015, queda elevado a definitivo e publícase o seu texto íntegro, segundo se transcribe: Caldas de Reis, 9 de Xuño de 2014.—O Alcalde en funcións, Juan Manuel Rey Rey.
DH. W36.48728. SOLICITUDE DE AUTORIZACIÓN DE OBRAS PARA RECONSTRUCIÓN DE MURO DE CONTENCIÓN E RETIRADA DA COBERTURA DE FORMIGÓN DO MURO, NA ZONA DE POLICÍA DO REGATO RABUÑADE, NO LUGAR DE RABUÑADE, RIBADUMIA
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 15/05/2015)

Dª. Mª Luisa Abal Oubiña, con DNI XXXXXXXXX e enderezo Avda. Rabuñade 12, en Ribadumia solicita de Augas de Galicia co CIF: Q1500378C, a autorización de obras no lugar de Rabuñade, parroquia e, Concello de Ribadumia (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.48728 As obras solicitadas consisten na reconstrucción de 14 m de muro de contención de terras con pedra de grandes bloques, sen sobrepsar a cota do terreo natural (altura máxima 1.50 m) e retirada da cobertura de formigón do muro, reposición de terra e sementado, na parcela 463. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ribadumia ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 22 de abril de 2015.—O Xefe da Área de Autorizacións e Concesións, Diego Ramon Chungara Fiat.
CORRECCIÓN DE ERROS NA PUBLICACIÓN DAS BASES REGULADORAS DO PROGRAMA DE AXUDAS MUNICIPAIS PARA A CREACIÓN DE EMPRESAS DO CONCELLO DE LALÍN
ADMINISTRACIÓN LOCAL — Municipal — Lalín (Subvencións, 09/10/2015)

Advertido un erro nas Bases Reguladoras do programa de axudas municipais para a creación de empresas do Concello de Lalín, aprobado en Xunta de Goberno Local de 17 de agosto de 2015 e publicadas no BOP, nº 165, do xoves, 27 de agosto de 2015, ao abeiro do establecido no artigo 105.2 da Lei 30/1992, de 26 de novembro, rectifícase dita publicación: No o artigo 2ª, punto 2.2 g), Onde di: “Que a empresa teña iniciado a súa actividade entre o 1 de novembro de 2014 e o 15 de outubro de 2015. Requirirase que a escritura de constitución da sociedade e a alta no IAE teñan data do período subvencionable.” Debe dicir: “Que a empresa teña iniciado a súa actividade entre o 16 de outubro de 2014 e o 15 de outubro de 2015. Requirirase que a escritura de constitución da sociedade e a alta no IAE teñan data do período subvencionable.” Lalín, 5 de outubro de 2015.—A Concelleira Delegada de Comercio, Emprego, Educación e Réxime Interno, Katia Margaret Procino Toimil.
EXPOSICIÓN PÚBLICA PLAN DE ORDENACIÓN DE RR. HH., MODIFICACIÓN DA PLANTILLA E RELACIÓN DE POSTOS DE TRABALLO
ADMINISTRACIÓN LOCAL — Provincial — Deputación Provincial (Presupostos e cadro de persoal, 02/10/2015)

O Pleno da Deputación Provincial de Pontevedra na sesión ordinaria que tivo lugar o día 25 de setembro de 2015, aprobou inicialmente un plan de ordenación de recursos humanos, modificación da plantilla e relación de postos de traballo (RPT) de persoal funcionario e laboral fixo e creación de dous novos servizos De conformidade co establecido no artigo 112 da Lei 7/85, de 2 de abril, artigo 202 da Lei 2/2015, de 29 de abril de emprego público de Galicia e artigo 169 do Real decreto lexislativo 2/2004, de 5 marzo, polo que se aproba o Texto refundido da Lei reguladora das facendas locais, este expediente queda exposto ó público no Servizo de Recursos Humanos da Deputación de Pontevedra por un período de vinte días hábiles, a contar a partir do seguinte ao da publicación deste anuncio no Boletín Oficial da Provincia de Pontevedra, para que os interesados lexitimados podan examina-lo expediente e presentar as reclamacións que estimen oportunas O que se fai público para xeral coñecemento e efectos. Pontevedra, a 30 de setembro de 2015.—A Presidenta, Mª Carmen Silva Rego.—O Secretario, Carlos Cuadrado Romay.
EXECUCIÓN DE TÍTULOS XUDICIAIS 193/2015. NOTIFICANDO A FONTANERÍA ROQUE SL
ADMINISTRACIÓN DE XUSTIZA — Xulgados do Social — De Vigo (Edictos xudiciais, 11/09/2015)

Fago Saber: Que no procedemento EXECUCIÓN DE TÍTULOS XUDICIAIS 221/15 (ACUMULADO AO PRESENTE ETJ.193/15), seguidos a instancia de D. JACQUES ANDRE BALLOBAR CORBETT e D. JUAN PLACIDO GALLIMO BUGANU fronte á empresa FONTANERIA ROQUE S. L., ditouse a seguinte resolución, da que se achega un extracto: “AUTO. Maxistrada xuíz: Dª. MARINA ANDREA APILLUELO TULLOCH. Vigo, 01.09.15. ANTECEDENTES DE FEITO: Único. D. JACQUES ANDRE BALLOBAR CORBETT e D. JUAN PLACIDO GALLIMO BUGANU presentaron un escrito no cal solicitaban a execución da sentenza con data do 10.06.2015 fronte a FONTANERÍA ROQUE S. L.(SEGUEN FUNDAMENTOS DE DEREITO E PARTE DISPOSITIVA).- Contra este auto poderase interpor recurso de reposición ante este órgano xudicial no prazo de TRES DÍAS hábiles a seguir da notificación. Amais de alegar as posibles infraccións cometidas na resolución e o cumprimento ou incumprimento dos presupostos e requisitos procesuais esixidos, poderá deducirse a oposición á execución despachada aducindo pago ou cumprimento, documentalmente xustificado, prescrición da acción executiva ou outros feitos impeditivos, extintivos ou excluíntes da responsabilidade que se pretenda executar, sempre que ocorreran posteriormente á constitución do título, non sendo admisible a compensación de débedas como causa de oposición á execución.” Faise saber á parte executada que poderá ter coñecemento íntegro da resolución na sede deste xulgado. Faise advertencia ao destinatario de que as seguintes comunicacións faranse fixando unha copia da resolución ou da cédula no taboleiro de anuncios deste órgano, agás a comunicación das resolucións que deban revestir a forma de auto ou sentenza, ou decreto que poña fin ao proceso, ou resolva un incidente, ou cando se trate dun emprazamento. E para que sirva como notificación na forma legal a FONTANERIA ROQUE S. L., en paradoiro ignorado, expido este edicto para a súa inserción no Boletín Oficial da Provincia de Pontevedra. Vigo, 01.09.2015.—A Secretaria Xudicial.
APROBACIÓN INICIAL DO REGULAMENTO REGULADOR DO REXISTRO CONTABLE DE FACTURAS
ADMINISTRACIÓN LOCAL — Municipal — Caldas de Reis (Ordenanzas e Regulamentos, 29/01/2015)

O Pleno da Corporación en sesión ordinaria de data 2 de decembro de2014 acordou aprobar inicialmente o Regulamento regulador do Rexistro Contable de Facturas do Concello de Caldas de Reis. O que se fai público ao efecto de que os interesados poidan examinar oexpediente na Intervención municipal e presentar as reclamacións que estimenoportunas. As reclamacións formularanse con suxeición ás seguintes normas: a) Prazo de exposición e admisión de reclamacións: Trinta días hábiles a partirdo seguinte á data de publicación deste anuncio no Boletín Oficial daProvincia de Pontevedra. b) Oficina de presentación: Rexistro Xeral do Concello. c) Órgano ante o que se reclama: Concello en Pleno. Transcorrido o citado prazo sen que se presentasen reclamacións, o acordoquedará elevado a definitivo. Caldas de Reis, 05 de xaneiro de 2015.—O Alcalde-Presidente, Juan Manuel Rey Rey.
APROBACIÓN INICIAL DO EXPEDIENTE DE MODIFICACIÓN DE CRÉDITOS NÚMERO 4/2015
ADMINISTRACIÓN LOCAL — Municipal — Cangas (Presupostos e cadros de persoal, 07/08/2015)

O Pleno da Corporación en sesión ordinaria de data do 31 de xullo de 2015, adoptou acordo de aprobación inicial de modificación de crédito número 4/2015, coa modalidade de transferencia de crédito entre aplicación de distinto grupo de función, polo importe de 160.000,00 euros. E en cumprimento do disposto no artigo 169.1 por remisión do 179.4 do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a información pública polo prazo de quince días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido o citado prazo non se presentaron alegacións, considerarase aprobado definitivamente o devandito acordo. Cangas, 3 de agosto de 2015.—O Alcalde, Xosé Manuel Pazos Varela.
COMUNICADO RELATIVO Á RESTRICCIÓN DA CIRCULACIÓN EN ZONAS DO CASCO URBANO DO CONCELLO DE CAMBADOS, CON MOTIVO DA CELEBRACIÓN DA LXIII FESTA DO VIÑO ALBARIÑO.
ADMINISTRACIÓN LOCAL — Municipal — Cambados (Outros documentos, notificacións e informacións públicas, 27/07/2015)

O Concello de Cambados emite este comunicado para informar das medidas de restrición á circulación no casco urbano, cortes que supoñen unha modificación do réxime normal de utilización da vía pública con relación da LXIII Festa do Viño Albariño 2015. Dentro das competencias dos alcaldes en materia de circulación encóntrase o corte das vías urbanas cando fose necesario. Dando cumprimento ó artigo 7 da lei sobre o tráfico, circulación de vehículos a motor e seguridade viaria, fanse públicas as restricións á circulación no caso urbano de Cambados: Praza de Fefiñáns: acceso cortado ó tráfico. Paseo da Calzada: marxe esquerda habilitado circunstancialmente como doble sentido da circulación. Paseo Marítimo (Tramo de San Tomé): cortado ó tráfico rodado. Avenida de Vilariño: desvío do tráfico rodado que circule pola PO-550 en dirección ó centro de Cambados cara a Avenida do Salnés (todas as direccións). Unicamente se permitirá o tránsito ós residentes. O tramo comprendido entre a Praza do Concello e o Cruce da Xuventude estará totalmente cortado ó tráfico rodado. Avenida de Galicia: desvío do tráfico rodado que circule pola PO-550 en dirección ó centro de Cambados cara a rúa Os Olmos (todas as direccións). Unicamente se permitirá o tránsito de residentes. Avenida da Pastora: corte de dita vía para todos aqueles vehículos que procedentes da Rúa do Castro e Rúa Os Olmos pretendan acceder á mesma. Unicamente se permitirá o tránsito de residentes. Rúa do Castro: acceso cortado ó tráfico rodado desde a PO-550. Illa das Goritas: acceso cortado ó tráfico rodado. Cambados, a 17 de xullo de 2.015.—A Alcaldesa, Fátima Abal Roma.
PADRON FISCAL IVTM 2015.
ADMINISTRACIÓN LOCAL — Municipal — Bueu (Recadación, 19/03/2015)

Aprobado mediante Resolución de Alcaldía de data 9 de Marzo de 2015 o Padrón Municipal do Imposto sobre Vehículos de Tracción Mecánica correspondente ó exercicio 2015, exponse ó público por espacio de 15 días, a partires do seguinte día en que este Anuncio fora publicado no Boletín Oficial da Provincia, a efectos de examen e reclamacións. De conformidade co previsto no artigo 12 da Real Decreto Legislativo 2/2004, de 5 de marzo, reguladora das Facendas Locais, en relación cos artigos 87 e 88 do Regulamento Xeral de Recadación, comunícaselles ós contribuíntes afectados que o período voluntario de cobranza do mencionado Padrón será do 6 de Abril de 2015 ao 8 de Xuño de 2015, ámbalas dúas datas inclusive. O importe poderá satisfacerse, consonte co artigo 33 e seguintes do Regulamento Xeral de Recadación a través de calquera Entidade Bancaria, empregando os instrumentos de ingreso (Recibos), que se enviarán ó domicilio declarado do contribuínte por correo ordinario. No caso de perda do devandito instrumento, o obrigado ó pagamento poderá ata o día 8 de Xuño de 2015 obter un duplicado na Oficina de Xestión Tributaria do Concello de Bueu sita na Rúa Eduardo Vincenti nº 53 Baixo–Tlfno.986390034 Os contribuíntes que non tivesen recibido nos seus domicilios os instrumentos de ingreso porán solicitalos na oficina indicada, e efectua-lo pagamento nas Entidades Bancarias, posto que a non recepción non exonera da obriga do pagamento, e non impide a utilización da vía de constriximento. O presente anuncio ten carácter de notificación colectiva, ó abeiro do art.102 da vixente Lei Xeral Tributaria. O vencemento do prazo en período voluntario, sen ter sido satisfeita a débeda, determinará o comenzo do procedemento de constrinximento, a percepción do recargo do 5%, 10% ó 20% e demáis conceptos esixibles tal e como se fixa no artigo 128 da Lei Xeral Tributaria e no artigo 91 e seguintes do Regulamento Xeral de Recadación. Contra o acto de aprobación do padrón e das liquidacións incorporadas o mesmo podrá interponerse recurso de reposición ante o Alcalde-Presidente no plazo de un mes a contar dende o seguinte o de finalización do período da sua exposición pública de conformidade co previsto no artigo 14 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais. Bueu, a 9 de Marzo de 2015.—O Alcalde, Félix Juncal Novas.
ACORDO PLENARIO DE DATA 13.07.15 POLO QUE SE FIXA A CONTÍA DAS ASISTENCIAS AOS ÓRGANOS COLEXIADOS DO CONCELLO DE ARBO
ADMINISTRACIÓN LOCAL — Municipal — Arbo (Outros documentos, notificacións e informacións públicas, 28/07/2015)

O Pleno do Concello de Arbo na súa sesión celebrada o día 13.07.15 acordou, de conformidade co disposto no artigo 75.3 da Lei 7/85, de 2 de abril, reguladora das bases do réxime local, que sinala que só os membros da Corporación que non teñan dedicación exclusiva nin dedicación parcial percibirán asistencias pola concorrencia efectiva ás sesións dos órganos colexiados da Corporación de que formen parte, na contía sinalada polo pleno: PRIMEIRO: Fixar no importe de 100 € a cantidade a percibir pola asistencia ás sesións, tanto ordinarias como extraordinarias, dos órganos colexiados regulamentariamente constituídos no Concello de Arbo. SEGUNDO: Dito importe percibirase con cargo á aplicación orzamentaria 912.233 do orzamento municipal prorrogado cara o exercicio 2015, e pola asistencia efectiva dos/as concelleiros/as ás sesións dos referidos órganos colexiados municipais, previa certificación emitida ao efecto pola Secretaría Municipal. O que se fai público para xeral coñecemento en cumprimento do disposto na Lei 7/85, de 2 de abril, reguladora das bases do réxime local, e no Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Arbo, a 14.07.15.—O Alcalde, Horacio Gil Expósito.
APROBACIÓN INICIAL DA ORDENANZA REGULADORA DAS AXUDAS PARA SITUACIÓN DE EMERXENCIA SOCIAL
ADMINISTRACIÓN LOCAL — Municipal — Caldas de Reis (Ordenanzas e Regulamentos, 17/04/2015)

O Pleno do Concello de Caldas de Reis en sesión ordinaria celebrada o día 27 de marzo de 2015, acordou aprobar inicialmente a ORDENANZA REGULADORA DAS AXUDAS PARA SITUACIÓNS DE EMERXENCIA SOCIAL NO CONCELLO DE CALDAS DE REIS. Ábrese un período de información publica polo prazo de trinta días hábiles, contados a partir da publicación deste anuncio no BOP, a efectos de reclamacións e suxerencias. No caso de non presentarse reclamacións ou suxestións, a ordenanza considerarase definitivamente aprobada, debendo publicar o seu texto íntegro no BOP e Taboleiro de anuncios do Concello. Caldas de Reis, 31 de marzo de 2015.—O Alcalde, Juan Manuel Rey Rey.
APROBACIÓN DEFINITIVA DOS EXPEDIENTES Nº 5/2015 DE MODIFICACIÓN DE CRÉDITOS, NA MODALIDADE DE CRÉDITO EXTRAORDINARIO 1/2015 E DO EXPEDIENTE Nº 6/2015 NA MODALIDADE DE SUPLEMENTO DE CRÉDITO
ADMINISTRACIÓN LOCAL — Municipal — Cotobade (Presupostos e cadros de persoal, 10/04/2015)

O Pleno do concello de Cotobade en sesión ordinaria de data de 23 de febreiro de 2015, aprobou inicialmente os expedientes nº 5/2015 de modificación de créditos, na modalidade de crédito extraordinario 1/2015 financiado con remanente líquido de tesoureria para gastos xerais por importe de 208.548,55 € e expediente nº 6/2015 na modalidade de suplemento de crédito financiado con remanente líquido de tesoureria para gastos xerais por importe de 20.000,00 €, publicándose ambos no B. O. P. número 45 de data de 06 de marzo de 2015. Transcorrido o prazo de exposición ao público sen presentarse reclamación algunha, enténdese elevado a definitivo o acordo plenario de conformidade co disposto no artigo 169 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. O resumo por capítulos do orzamento municipal vixente unha vez incorporadas as modificacións orzamentarias queda do seguinte xeito: En virtude do disposto nos artigos 177.2 en relación co 171 do Real Decreto Lexislativo 2/2004, de 5 de marzo, contra esta aprobación os interesados poderán interpoñer directamente recurso contencioso administrativo na forma e prazos que establece a lei. O que se fai público para xeral coñecemento e efectos. En Cotobade a 26 de marzo de 2015.—O Alcalde, Jorge Cubela Lopez.
MODIFICACIÓN ORDENANZA IMPOSTO SOBRE CONSTRUCCIÓNS INSTALACIÓNS E OBRAS
ADMINISTRACIÓN LOCAL — Municipal — Tui (Ordenanzas e Regulamentos, 13/11/2015)

O Pleno do Concello, en sesión ordinaria de data 29/10/2015, acordou aprobar inicialmente a modificación da ordenanza municipal reguladora do imposto sobre construcións, instalacións e obras do Concello de Tui, e expoñer o expediente á información pública polo prazo de 30 días, contados dende o seguinte ó da publicación do presente anuncio no BOP, para os efectos de que os interesados poidan presentar as reclamacións que estimen oportunas (art.49. b da Lei 7/1985, Reguladora de Bases de Réxime Local), entendéndose definitivamente adoptado o acordo no caso de non presentarse reclamacións. Tui, 4 de novembro do 2015.—A Concelleira Delegada de Urbanismo e Facenda, Mª Yolanda Rodriguez Rodriguez.
TERCERA LICITACIÓN PARA CONCESIÓN DE POSTOS NA PRAZA ABASTOS DO SEIXO.
ADMINISTRACIÓN LOCAL — Municipal — Tomiño (Contratos administrativos, 23/02/2015)

a) Organismo: Concello de Tomiño. Pontevedra b) Dependencia que tramita o expediente: Secretaría Xeral c) Número de expediente: 01/PATRIMONIO 2015 Tramitación: ordinaria. Procedemento: aberto. Unico criterio de adudicacion. mellor canon ofertado A TERCERA LICITACION UNICAMENTE AFECTARA OS POSTOS M2 E M4 DA PLANTA BAIXA DO MERCADO DE TOMIÑO NO CASO QUE O ADXUDICATARIO INICALMENTE PROPOSTO NON CHEGUE A ASINAR O CONTRATO, O POSTO NON SERA DE NOVO LICITADO CONSIDERANDOSE AO 2º OFERTANTE MEJOR POSICIONADO, COMO NOVO ADXUDICATARIO E ASI SUCESIVAMENTE SI A A LICITACION QUEDARA DESIERTA PROCEDERASE SEN NECESIDADE DE NOVO ACORDO A OUTRA NOVA LICITACION SEMPRE QUE SE MANTENGAN AS CIRCUSTANCIAS DO PRESENTE PLIEGO Praza de Abastos do Seixo (Tomiño). O emprazamento e extensión de cada posto detállanse no Anexo I do Prego de Cláusulas a través da súa correspondente ficha. EN CONCRETO TRÁTASE DOS POSTOS M2 E M4 AMBOS ADICADOS A VENDA DE PEIXE POSTO M2 Canón: 3.468,00 € (255,00€ X 13,60 m2) Taxa mensual: 95,88 € (7,05€ X 13,60m2) POSTO M4 Canón: 2.040,00 € (255,00€ X 8,00 m2) Taxa mensual: 56,40 € (7,05€ X 8,00 m2) 15 anos. Consistirá no 4% do valor do dominio público ocupado (art.60 R. B. E. L. A.). O valor do dominio público será o resultante de multiplicar a superficie do posto polo que se licita por 255€, que figura na correspondente ficha de cada posto, recollidas no ANEXO I. No perfil do contratante do concello de Tomiño, web www.concellotomino.com ou www.contratosdegalicia.com, Data límite para solicitar documentación: ata o día de finalización do prazo de presentación de proposicións. Clasificación: non se exixe. Solvencia económica e financeira: Acreditarase mediante Informe de Institucións financeiras no que se faga constar de forma expresa que o licitador ten solvencia económica para facer fronte ás obrigacións para a explotación do Posto que licita. Solvencia técnica e profesional: Acreditarase mediante relación de material e equipamento que aportará para a explotación do posto. PRAZO: o prazo rematará aos quince (15) días seguintes ao da publicación deste anuncio no BOP. A relacionada na cláusula correspondente do prego de Cláusulas que rexe a contratación. Rexistro Xeneral do Concello de Tomiño. Praza do Seixo, 1, 36740 Tomiño. Dentro dos cinco días hábiles seguintes (a excepción do sábado) a que finalice o prazo de presentación de proposicións. As datas e hora do resto dos trámites relacionados coa presente licitación anunciarase no perfil do contratante do Concello ao que se ten acceso nas páxinas web indicadas no punto 6º deste anuncio. Tomiño, 10 de fe brero do 2015.—O Alcalde PD. Maria Anne Rutherford Fantoba.
DELEGACIÓN PRESIDENCIA ACTO VODA CIVIL
ADMINISTRACIÓN LOCAL — Municipal — Bueu (Outros documentos, notificacións e informacións públicas, 20/08/2015)

Por Resolución da Alcaldía de data 10 de agosto de 2015, vense en delegar no concelleiro D. José Inocente García Cuervo, a presidencia do acto de voda civil a celebrar o día 12 de setembro de 2015, ás 19:00 horas no lugar de Lapamán (O Sabarigo) deste térmo municipal. O que se fai público en virtude do disposto no art.44.2 do Real Decreto Lexislativo 2568/86. Bueu, 10 de agosto de 2015.—O Alcalde, Félix Juncal Novas.
MODIFICACIÓN DAS BASES DE FUNCIONARIZACIÓN PUBLICADAS NO BOP DO 14/08/2015
ADMINISTRACIÓN LOCAL — Municipal — Marín (Persoal, oposicións, 27/10/2015)

Á vista do establecido no artigo 205.4 da Lei 2/2015 de Emprego Público de Galicia, segundo o cal “Los anuncios de convocatorias de pruebas de acceso al empleo público local y de los procedimientos para la provisión de puestos de trabajo han de publicarse en el Boletín Oficial del Estado y en el Diario Oficial de Galicia. Las bases se publicarán en el boletín oficial de la provincia”, con data 4 de setembro de 2015, esta Alcaldía, resolveu modificar as Bases Xeráis reguladoras dos procesos selectivos, pola quenda restrinxida, para a funcionarización de postos de persoal fixo do Concello de Marín publicadas no Boletín Oficial da Provincia de Pontevedra nº 156 de 14 de agosto de 2015, a cal pasará a ter o seguinte contido: As persoas que, cumprindo os requisitos sinalados no apartado anterior, desexen tomar parte nos procesos selectivos para a funcionarizacion de persoal laboral fixo do Concello de Marín, deberán facelo constar mediante instancia/solicitude de participación que se axustará ao modelo que figura como Anexo III desta convocatoria, e que deberá presentarse no prazo de VINTE (20) DÍAS NATURÁIS dende a publicación do anuncio da convocatoria no Boletín Oficial do Estado. Estas bases publicaranse íntegramente no Boletín Oficial da Provincia de Pontevedra e no taboleiro de anuncios do Concello. Asimesmo, publicarase anuncio no no Diario Oficial de Galicia. A dita instancia deberá acompañarse a seguinte documentación: — fotocopia cotexada do DNI. — fotocopia cotexada da titulación académica esixida nas bases específicas. — certificación de servizos previos relativa á antigüedade no posto como persoal laboral fixo do Concello de Marín coa categoría que se determine nas bases específicas para cada praza. — xustificante do aboamento da taxa por dereitos de exame. — relación enumerada de méritos que se aleguen para a súa valoración, pola orde en que figuran no ANEXO I, así como a xustificación documental dos mesmos, mediante orixináis ou fotocopias cotexadas. Non se valorarán aqueles méritos que non estén debidamente acreditados na data en que remate o prazo de presentación de instancias. A presentación de solicitudes poderá facerse no Rexistro Xeral do Concello de Marín, en horario de 9 a 14 horas, de luns a venres, ou de 9 a 13 horas os sábados. As instancias tamén poderán ser presentadas nas formas previstas no artigo 38 da Lei 30/1992, de Réximen Xurídico das Administración Públicas e Procedemento Administrativo Común.” En Marín a 5 de outubro de 2015.—A Alcaldesa-Presidenta, María Ramallo Vázquez.
ATRIBUCIÓNS DA XUNTA DE GOBERNO
ADMINISTRACIÓN LOCAL — Municipal — Baiona (Outros documentos, notificacións e informacións públicas, 30/06/2015)

En cumprimento do disposto na lexislación de réxime local, procédese a publicación da seguinte Resolución de alcaldía de data 15/06/2015 Ó abeiro das facultades que lle veñen conferidas a esta Alcaldía-Presidencia polo art.21 da Lei 7/85 Regulamentadora das Bases do Réxime Local, art.61 da Lei 5/97 de Administración Local de Galicia, artigo 24 do R. D. 781/86, art.43 e art.53 do R. D.2568/1986, e demáis normativa concordante, Primeiro.- A Xunta de Goberno Local terá asignada as seguientes atribuciones: Segundo.- Estas delegacións comprenden tanto as facultades de xestión e dirección como as de resolver mediante actos administrativos que afecten a terceiros, Terceiro.- A Xunta de Goberno Local celebrará sesión ordinaria o segundo e último xoves de cada mes ás trece horas, sen prexuízo de que en agosto e xaneiro se celebre unha sesión ó mes. Cuarto.- Do presente Decreto darase conta ó Pleno do Concello na primeira sesión que se celebre, notificándose ós designados e publicarase no Boletín Oficial da Provincia de Pontevedra sen prexuízo da súa efectividad dende o día seguinte da firma deste. Quinto.- No non previsto no presente Decreto de delegación, rexerán as normas da Lei 7/85 Regulamentadora das Bases do Réxime Local, da Lei 5/97 de Administración Local de Galicia, R. D. 781/86, R. D.2568/1986, e demáis normativa concordantee que resulte de aplicación.” Baiona, a 15 de xuño de 2015.—O Alcalde, Jesús Vázquez Almuíña.
DH. A36.44061 CONCESIÓN A MANUEL ARCA CASAL, DUN CAUDAL DE AUGA
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Centro (Outros documentos, notificacións e informacións públicas, 24/03/2015)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 28 de xaneiro de 2015 e como resultado do expediente incoado ó efecto, outorgóuselle a Manuel Arca Casal unha concesión de 1547,6 m3 anuais de auga que procede dun pozo situado no lugar de Gondoriz Grande, na parroquia de Vilatuxe (San Lourenzo), no concello de Lalín (Pontevedra), con destino a uso gandeiro. Número Expte.: DH. A36.44061 Santiago de Compostela, 29 de xaneiro de 2015.—A Xefa do Servizo de Tramitación Técnico-Administrativa do Dominio Público Hidráulico, Ludivina Alejo Manuel Gaspar Brauns.
PADRÓN APROVEITAMENTO ESPECIAL DOMINIO PÚBLICO- CAIXEIROS
ADMINISTRACIÓN LOCAL — Municipal — Marín (Outros documentos, notificacións e informacións públicas, 28/08/2015)

Por Resolución do Concelleiro delegado de Facenda do día 19 de agosto de 2015 foi aprobado o padrón fiscal correspondente ao concepto tributario Aproveitamento especial dominio público-Caixeiro relativo ao exercicio 2015. Os interesados poderán examinar o padrón fiscal e a lista cobratoria por un prazo de quince días hábiles contados a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte ao da publicación deste anuncio no Boletín Oficial da Provincia de Pontevedra, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre o día 1 setembro e o 25 de outubro de 2015, procederase ao cobro en período voluntario das liquidacións incluidas no padrón fiscal correspondente ao concepto tributario Aproveitamento especial dominio público-Caixeiro), relativo ao exercicio 2015. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, Caixabank-La Caixa, Banco Santander, Banco Pastor, Banco Popular e Banco Sabadell-Gallego, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 20 de setembro de 2015, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados se remitirá aviso de cargo. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. Marín 19 de agosto de 2015.—A Alcaldesa-Presidenta, María P. Ramallo Vázquez.
SEGURIDAD SOCIAL 426/2015. NOTIFICACIÓN A CAMARA AGRARIA DE SALCEDA DE CASELAS E INDUSTRIAS PECUARIAS GALLEGAS, S. A.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 02/07/2015)

Fago saber: Que no procedemento SSS 426/15 deste xulgado, seguido a instancia de Eva Piedad Dulca Igareta contra o I. N. S. S. e outras sobre xubilación, ditouse a seguinte resolución: Decreto de data 23/06/2015 contra o que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación e citación para o vindeiro día 11/12/2015 ás 09:30 horas, para a celebración dos actos de conciliación e, no caso, xuízo, ás demandadas CAMARA AGRARIA DE SALCEDA DE CASELAS e INDUSTRIAS PECUARIAS GALLEGAS, S. A. cuxo enderezo é descoñecido, expido a presente para a súa inserción no Boletín Oficial da provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, vinte e tres de xuño do dous mil quince.—O Secretario Xudicial.
NOTIFICACIÓN A RIFERPRO SL: ACORDO DE REPOSICIÓN (EXPTES 13/0117U E 13/0118U)
ADMINISTRACIÓN LOCAL — Municipal — Nigrán (Outros documentos, notificacións e informacións públicas, 10/04/2015)

Por decretos da Alcaldía de data 6 de febreiro de 2015, acórdase ordearlle a RIFERPRO, S. L a reposición das obras consistentes no depósito de escombro e acondicionamento de local, sen licenza, na rúa Reverendo J. Mª. Pérez Alonso nº 3, parroquia de Nigrán. (exptes RLU 13/0117 e RLU 13/0118). O que, de conformidade co artigo 61 da Lei 30/1992, do 26 de novembro do Réxime Xurídico das Administracións Públicas e do Procedemento Administrativo Común, se notifica, mediante a publicación da parte dispositiva das resolucións mencionadas, podendo tomar coñecemento do seu texto íntegro no Concello de Nigrán, situado na Praza da Constitución s/ número, no prazo de dez días contados a partires da publicación deste anuncio. Nigrán, 26 de marzo de 2015.—O Alcalde, Alberto Valverde Pérez.
APROBACIÓN INICIAL ORZAMENTO XERAL 2016
ADMINISTRACIÓN LOCAL — Municipal — Barro (Presupostos e cadros de persoal, 01/12/2015)

O Pleno do Concello de Barro en sesión ordinaria que tivo lugar o 26 de novembro de 2015, aprobou inicialmente o orzamento xeral para o exercicio económico do 2016, o cadro de persoal e a relación de postos de traballo para o citado exercicio. Segundo dispón o artigo 169 do Rdl.2/2004, de 5 de marzo, polo que se aproba o Texto Refundido da Lei Reguladora das facendas locais, exponse ó público na Secretaría do Concello polo prazo de 15 días hábiles, contados desde o seguinte ó da súa inserción no Boletín Oficial da Provincia. As persoas interesadas poderán examina-lo e presetar reclamacións perante o Pleno, no prazo citado. Barro, a 27 de novembro de 2015.—O Alcalde, Xosé Manuel Fernández Abraldes.
BAIXAS DE OFICIO NO PADRÓN DE HABITANTES
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 19/11/2015)

Logo das notificacións por correo certificado aos veciños que de seguido se relacionan e que foron devoltas por ausencia ou paradoiro descoñecido, segundo o artigo 72 do Regulamento de poboación e demarcación territorial e o desenvolvemento contido na Resolución de 30 de xaneiro de 2015, do presidente do Instituto Nacional de Estatística e do director xeral de Coordinación de Competencias coas Comunidades Autónomas e as Entidades Locais, tramitarase a Baixa de Oficio, polo que se expón no Taboleiro de Edictos do Concello, no Boletín Oficial da Provincia e no Boletín Oficial do Estado durante o prazo de quince días. Pasado o devantido prazo se non se presentan alegacións, procederase, despois que o Consello de Empadroamento emita o informe correspondente, a dalos de baixa por inscrición indebida: ASIMA NABONA DARDER XXXXXXXXX LUZ AMADA RUIZ MOYANO LARA BARAHONA XXXXXXXXX Mándao e asínao o alcalde, D. Xosé Represas Giráldez, en Ponteareas a quince de outubro de dous mil quince.- O Alcalde, Ante min: A secretaria en funcións, María Pilar Rodríguez Domínguez.
APROBACIÓN DEFINITIVA TRANSFERENCIA CRÉDITO 5/2015
ADMINISTRACIÓN LOCAL — Municipal — Covelo (Presupostos e cadros de persoal, 23/10/2015)

Queda definitivamente aprobado o Expediente de Modificación de Crédito (Transferencia de Crédito 5/2015) dentro do orzamento municipal vixente por un importe de 14.000,00 €. A súa aprobación inicial foi adoptada polo Pleno da Corporación Municipal de Covelo na sesión do día 11 de setembro deste ano, sen que se presentasen reclamacións durante o prazo regulamentario de exposición ó público. En cumprimento do disposto no artigo 179-4 en concordancia co 169-3 do Real Decreto lexislativo 2/2004, de 5 de marzo, polo que se aproba o Texto refundido da Lei Reguladora das Facendas Locais faise público o resumo por capítulos deste orzamento, unha vez introducidas as citadas modificacións: Covelo, a 20 de outubro de 2015.—O Alcalde, Juan Pablo Castillo Amigo.
DH. W36.47575. SOLICITUDE DE SEBASTIAN ACUÑA GARCÍA PARA AUTORIZACION DE OBRAS PARA RECONSTRUIR MURO, PECHE E VIVENDA NO LUGAR DE SANIN,58 PARROQUIA DE SANTO ANDRE DE COMESAÑA, NO CONCELLO DE VIGO.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 01/04/2015)

Don Adilson Salaheddin Cazcarra Fernandez Cañad, con DNI XXXXXXXXX e enderezo Teixugueiras 14, P 2, 7ºI, solicita de Augas de Galicia co CIF: Q1500378C, a autorización de obras no lugar de Sanín 58, parroquia de Santo André de Comesaña (Santo André), Concello de Vigo (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. As obras solicitadas consisten na construcción de vivenda unifamiliar de dúas alturas máis soto de 311,20 m2 de superficie total construída a unha distancia de 18,35 ml do leito, e reconstrucción dun muro de peche en zona de policía do regato Sanín, na parroquia de San Andrés de Comesaña, Concello de Vigo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 11 de marzo de 2015.—O xefe da Área de Autorizacións e Concesións, Luis Isaias Holtz Desse.
RESOLUCIÓN DO 9 DE FEBREIRO DE 2015 DA XEFATURA TERRITORIAL DEPONTEVEDRA POLA QUE SE FAI PÚBLICA A SOLICITUDE DE APROVEITAMENTOCOMO RECURSOS DA SECCIÓN B) DA LEY DE MINAS 22/1973, DE 21 DE JULIO, DAS AUGAS DO POZO "AS LOMBAS" POR PARTE DO CONCELLO.
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 14/05/2015)

Visto o artigo 13 do Decreto 402/1996, do 31 de outubro (DOG nº 226, do 19 de novembro), polo que se aproba o Regulamento de aproveitamento de augas minero-medicinais, termais e dos establecementos balnearios da Comunidade Autónoma de Galicia, a xefatura territorial da Consellería de Economía e Industria en Pontevedra Facer pública a solicitude de aproveitamento de augas minero-medicinais e termais, por parte do Concello de Catoira e a proposta do perímetro de protección para o acuífero ao que pertencen as augas do Pozo "As Lombas" sitas nos terreos do campo de fútbol de As Lombas no termo municipal de Catoira (Pontevedra), declaradas minero-medicinais e termais con data 4 de xaneiro de 2013. O perímetro de protección solicitado comprende un polígono coas seguintes coordenadas referidas ao Dátum ETRS 89: Neste perímetro atópanse as tres zonas de protección mínimas, medias e máximas cuxas designacións perimetrais constan no expediente de aproveitamento das augas que pode ser consultado por calquera interesado durante o tempo de información pública nas oficinas desta xefatura territorial na rúa Fernández Ladreda nº 43 5ª Planta, tendo en conta que limitan as actividades que se van desenvolver en ditas zonas, de acordo co disposto no Decreto 116/2001 do 10 de Maio polo que se modifica o Decreto 402/1996, do 31 de outubro, polo que se aproba o regulamento de aproveitamento de aguas minero-medicinais e termais e dos establecementos balnearios da Comunidade Autónoma de Galicia. O que se fai público co fin de que aquel que se considere interesado poida tomar vista do expediente e presente as alegacións que considere oportunas na Xefatura Territorial de Industria de Pontevedra dentro do prazo de 20 días contados desde o seguinte a esta publicación. Pontevedra, a 9 de febreiro de 2015.—O Xefe Territorial, Ignacio Rial Santomé.
DH. W36.50315. SOLICITUDE DE MARIA ISABEL COUSELO TORRES DEAUTORIZACIÓN OBRAS REHABILITACIÓN VIVENDA UNIFAMILIAR NO LUGARDE NOVAL (CUNTIS)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 05/10/2015)

Mª Isabel Couselo Torres, con DNI XXXXXXXXX e enderezo r/ Xohan Xesus González 2, 1ºC, solicita de Augas de Galicia co CIF: Q1500378C, a autorización de obras no lugar de Noval, parroquia de, Concello de Cuntis (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. As obras solicitadas consisten na rehabilitación de edificación tradicional para vivenda unifamiliar, situada na parce la de referencia catastral rústica 36015E508010240001, en Noval (Cuntis), na zona de policía dun regato innominado. A edificación ten 210 m2 de superficie construída e sitúase a una distancia de 87,00 m do dph. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cuntis ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 18 de setembro de 2015.—O Xefe da Área de Autorizacións e Concesións, Ibrahime Mohamed Rayan Bakale Nuñez de Castro.
APROBACIÓN PROVISIONAL ORDENANZA FISCAL CELEBRACIÓN MATRIMONIOS CIVÍS
ADMINISTRACIÓN LOCAL — Municipal — Rosal, O (Ordenanzas e Regulamentos, 13/10/2015)

O Pleno da Corporación, en sesión de data 26 de septembro de 2015 acordou provisionalmente a aprobación da Ordenanza fiscal reguladora da taxa pola prestación de servizos municipais asociados á celebración de matrimonios civís. De conformidade co disposto no artigo 17.2 do Texto Refundido da Lei Reguladora das Facendas Locais, sométese o expediente a información pública, a efectos de que os interesados poidan examina-lo e presenta-las reclamacións que estimen oportunas, dentro do prazo de 30 días hábiles contados a partir do seguinte a esta publicación. De non presentarse reclamación durante o período de exposición, de conformidade co establecido no artigo 17.3 do Texto Refundido da Lei Reguladora das Facendas Locais, entenderase definitivamente adoptado o acordo provisional. O Rosal, 30 de setembro de 2015.—O Alcalde, Jesús María Fernández Portela.
NOTIFICACIÓN POR COMPARECENCIA: RELACIÓN QUE EMPEZA POR MÉNDEZ TOURIÑO E REMATA EN ÁLVAREZ MARIÑO CARMEN
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 21/08/2015)

De acordo co artigo 59.5 da Lei 30/1992, publícase o seguinte anuncio no BOE, sendo a súa publicación no BOP a título meramente informativo. En virtude do disposto no artigo 112 da Lei Xeral Tributaria (Lei 58/2003, do 17 de decembro), e no artigo 59 da Lei 30/1992 de Réxime Xurídico das Administracións Públicas e do Procedemento Administrativo Común, do 26 de novembro, non sendo posible practicar a notificación por causas non imputables á Administración e despois de realizarse polo menos os intentos de notificación esixidos polos devanditos artigos, cítase aos interesados que se relacionan no presente anuncio, para ser notificados por comparecencia dos actos administrativos derivados dos procedementos que neste se inclúen. Os interesados deberán comparecer no prazo de quince días naturais, contados dende o seguinte ao de publicación deste anuncio. Transcorrido o devandito prazo sen comparecer, a notificación entenderase producida a todos os efectos legais dende o día seguinte ao do vencemento do devandito prazo. Órgano de tramitación: ORAL Lugar de comparecencia: Avda. de Marín, 9. Pontevedra, de luns a venres de 8:30 a 14:30 h.
PROCEDEMENTO ORDINARIO 700/2014. NOTIFICACIÓN A GRANITOS CHANDECASTROS, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 01/06/2015)

Fago saber: Que no procedemento PO 700/14 deste xulgado, seguido a instancia de MARIA CLARINES YARNOZ VINCZE contra GRANITOS CHANDECASTROS, S. L., e outras sobre cantidades, ditouse a seguinte resolución: Decreto de data 15/05/2015 contra o que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación ao demandado GRANITOS CHANDECASTROS, S. L. cuxo enderezo é descoñecido, expido a presente para a súa inserción no Boletín Oficial da provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, quince de maio do dous mil quince.—O Secretario Xudicial.
DESIGNACIÓN DE TENENTES DE ALCALDE.
ADMINISTRACIÓN LOCAL — Municipal — Salceda de Caselas (Outros documentos, notificacións e informacións públicas, 30/06/2015)

Con data 22 de xuño de 2015 o Jean Andre Servet Vieriu ditou o seguinte decreto: Asunto: Designación de Tenentes de Alcalde Visto que, trala celebración das eleccións locais o 24 de maio de 2015, se constituiu a Corporación resultante delas mediante sesión celebrada o 13 de xuño de 2015. Visto o disposto nos artigos 20.1. a) da Lei 7/1985, de 2 de abril, Reguladora das Bases do Réximen Local (LRBRL), e 23.3 LRBRL, segundo o cal, “ Los Tenientes de Alcalde sustituyen, por el orden de su nombramiento y en los casos de vacante, ausencia o enfermedad, al Alcalde, siendo libremente designados y removidos por éste de entre los miembros de la Junta de Gobierno Local y, donde ésta no exista, de entre los Concejales.” Visto, a tales efectos, o meu decreto nº 256/2015 de 22 de xuño, polo que nomeei aos/ás membros da Xunta de Goberno Local do Concello. Visto asemade o disposto nos artigos 46 a 48 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réximen Xurídico das Entidades Locais (ROF en adiante), e 62 e 63 da Lei 5/1997, de 22 de xuño, de Administración Local de Galicia (LALGA). En uso das atribucións que me conferen os artigos 21.1 e 23.3 LRBRL, 1) Nomear Tenentes de Alcalde aos /ás seguintes Señores/as Concelleiros/as membros da Xunta de Goberno Local coa orde de nomeamento que se indica: 1ª- Dª Eva Maria Jerradi El Aggari.2º- D. Angel Santos Andriyanova Sorolla.3ª- Dna. Houriya Al Hammam Valldeperez 4º- D. Mario Joaquin Alejandro Julio Abbar Peyri.2) Notificar persoalmente a presente resolución aos/ás designados/as (que se considerará aceptada tácitamente, agás manifestación expresa no termo de tres días hábiles dende a recepción de tal notificación), remitir anuncio correspondente a esta resolución ao Boletín Oficial da Provincia para a súa publicación nel, e publicalo tamén no taboleiro de edictos do Concello, sen prexuízo da súa efectividade dende o día seguinte ao da sinatura desta resolución.3) Dar conta deste decreto ao Pleno do Concello na primeira sesión que se celebre en cumprimento do establecido no artigo 38 ROF.” Salceda de Caselas, 22 de xuño de 2015.—O Alcalde, Marcos D. Besada Pérez.
FORMALIZACIÓN DO CONTRATO DE ARRENDAMENTO DE PARCELA PERTECENTE AO PATRIMONIO MUNICIPAL EN AS SINAS-VILANOVA DE AROUSA.
ADMINISTRACIÓN LOCAL — Municipal — Vilanova de Arousa (Contratos administrativos, 13/03/2015)

De conformidade co disposto no artigo 154.1 do Texto Refundido da Lei de Contratos do Sector Público aprobado polo Real Decreto Lexislativo 3/2011, do 14 de novembro publícase a formalización polo concello do seguinte contrato de ARRENDAMENTO DUNHA PARCELA PERTENCENTE AO PATRIMONIO MUNICIPAL SITA EN AS SINAS-VILANOVA DE AROUSA.- Vilanova de Arousa a 27 de febreiro de 2015.—O Alcalde, Gonzalo Durán Hermida.
DH. W36.46463. CONSELLERÍA DE CULTURA, EDUCACIÓN E ORDENACIÓN UNIVERSITARIA–D. X. PATRIMONIO CULTURAL. SOLICITUDE DE AUTORIZACIÓN DE OBRAS DE RESTAURACIÓN DA PONTE DO DEMO, SOBRE O RÍO DEZA, TERMOS MUNICIPAIS DE VILA DE CRUCES E SILLEDA.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Centro (Outros documentos, notificacións e informacións públicas, 04/03/2015)

As obras solicitadas consisten na restauración do estribo dereito no lado augas abaixo, sito no lugar do Cruceiro de Aguiar, na parroquia de Fontao, no t. m. de Vila de Cruces, coas seguintes actuacións proxectadas: O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vila de Cruces ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 26 de xaneiro de 2015.—O xefe do servizo territorial, Ángel Gómez Rey.